My Tears Ricochet

"My Tears Ricochet" (בעברית: "הדמעות שלי ניתזות") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.<ref name=":0"></ref> השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" /> השיר נכתב על ידי סוויפט לבדה והופק על ידי ג'ק אנטונוף, סוויפט וג'ו אלווין. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.<ref name=":0" />

עם יציאתו, "My Tears Ricochet" זכה לביקורות חיוביות מטעם מבקרי המוזיקה, תוך שנאמר עליו כי הוא "אחד מהשירים העצובים ביותר של טיילור סוויפט ובאלבום בפרט".<ref name=":5"></ref> כמו כן, הצהירו סוויפט ואנטונוף כי "השיר (והשיר "August") הוא הדבר הטוב ביותר שעשינו יחד".<ref name=":5" /> השיר הופיע במקום החמישי במצעד שירי הספוטיפיי העולמי וצבר למעלה מ-5.721 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020.<ref name=":3"></ref> בשבוע אחד, צבר 23 מיליון השמעות.<ref name=":3" />

== הרכב ומילים ==
"My Tears Ricochet" מכיל בתוכו סיפור, שלפי Genius, מדבר על "בכי, מוות – או מוות של מערכת יחסים לפחות".<ref name=":5" /> בהמשך, הצהירה סוויפט כי השיר עוסק ב"רומנטיקה אבודה".<ref name=":5" /> היא הוסיפה ושאלה "מדוע האהבה הראשונה שלנו תמיד תהיה זכורה לנו, גם אם היא הסתיימה והמשכנו הלאה בחיים שלנו?".<ref name=":5" />

עם זאת, אף על פי שבאופן סביר ניתן לראות את "My Tears Ricochet" כשיר שמדבר על אהבה צעירה שהסתיימה, ייתכן ואותה מערכת יחסים קשורה דווקא לאספקט העסקי ולא לאספקט הרומנטי.<ref name=":5" /> עוד נאמר כי ייתכן ובאמצעות השיר, סוויפט מבטאת את תחושותיה בעקבות המחלוקת שלה עם חברת התקליטים, שבעקבותיה איבדה סוויפט את הבעלות על כל ששת אלבומיה הראשונים ועל הקלטות המקור שלהם.<ref name=":5" />

את השיר הקליטה סוויפט במהלך שנת 2020, בדומה לשאר שירי האלבום Folklore והראשון אותו הקליטה לאלבום.<ref></ref><ref></ref>

== משמעות ==
חתימתו של סקוט בורצ'טה, מייסד חברת התקליטים [[ביג משין רקורדס.]]
סוויפט שיתפה באינסטגרם שלה כי "My Tears Ricochet" עוסק ב"מוות וייסורים".<ref name=":1"></ref> כמו כן, היא חשפה בשידור חי ביוטיוב שזה השיר הראשון שכתבה ל-Folklore. השיר תואר ככזה שיכול לעסוק ב"בגידתו" לכאורה של סקוט בורצ'טה בסוויפט, שמכר את ביג משין רקורדס לסקוטר בראון; דבר שהוביל את סוויפט ובראון לסכסוך מתוקשר.<ref name=":1" /> בנוסף, באוגוסט 2017 יצא השיר "Look What You Made Me Do", בו הכריזה כי "טיילור הישנה מתה"; דבר שהוביל את "My Tears Ricochet" להיות ככל הנראה, השיר דרכו היא מתאבלת על המוות המטפורי הזה.<ref name=":1" /> השיר הוא היחיד באלבום שנכתב על ידי סוויפט לבדה, והוא החמישי באלבום בסדר הופעתו. נתון זה מעיד על כך שהוא בעל משמעות נסתרת ומיוחדת בעבור סוויפט, בהתאם למסורת ארוכת השנים שלה להציג בכל אלבום שיר בעל משמעות מיוחדת שיופיע חמישי באלבום.<ref></ref>

=== בית ראשון ===
את הבית הראשון, פותחת סוויפט עם השורות "אנחנו מתאספים כאן, אנחנו מסתדרים בשורה, בוכים בחדר מואר; ואם אני עולה באש, אתה תהפוך לאפר, גם כן". ההתייחסות לשרפה, היא כאמצעי לסילוק גופות על ידי שרפתן. סוויפט יודעת שאם היא תמות, הדבר יוביל להשלכות שונות. זה מתואר בשורה:

הדבר מתקשר לעזיבה המלאה של סוויפט מביג משין רקורדס ומאבקה על הבעלות של הדיסקוגרפיה שלה.<ref name=":2"></ref> לפי השורה הזו, אם סוויפט עוזבת ("נשרפת"), ביג משין רקורדס נשרפת גם כן, כיוון שהיא לכאורה שום דבר בלעדיה ("עשויה אפר"). סוויפט הייתה לאמן המצליח ביותר שחברת התקליטים החתימה ולכן ההשערה כי חברת התקליטים לא תשרוד בלעדיה היא אפשרית.<ref name=":2" /> אותה המטפורה מוזכרת גם ברצועה האחרונה של האלבום, "Hoax": "אני אפר מהאש שלך". יש שקישרו את "Hoax" לסקוט בורצ'טה.<ref name=":2" /> הרעיון שבא לידי ביטוי בשורה זו, הוא שבורצ'טה פגע בעצמו כאשר מכר את הדיסקוגרפיה שלה לסקוטר בראון, היות שהיא בתגובה פרסמה את תחושותיה ברשתות החברתיות והדבר עורר סערה כנגדו.<ref name=":2" /> גם ב-"Dancing with Our Hands Tied" וב-"The Archer", היא משתמשת במטפורות דומות.<ref name=":2" />

בשתי השורות הבאות: "אפילו ביום הגרוע ביותר שלי, האם מגיע לי, מותק; כל הגיהנום שנתת לי?", היא מודה שהיו לה ימים רעים, תוך שהיא שואלת האם זה אומר שהיא ראויה ליחס הרע שקיבלה מאותם האנשים שעבדו עמה.<ref name=":6"></ref> הדבר מתקשר שוב לבורצ'טה ולעובדה שהוא מכר את הדיסקוגרפיה שלה מאחורי גבה ובעצם גרם לה למפח נפש ולתחושה של בגידה.<ref name=":6" /><ref name=":8"></ref> היא סוגרת את הבית עם השורות "כי אהבתי אותך, נשבעת שאני אהבתי אותך; עד יום מותי". בשורות האלה, היא מתייחסת לשורה "אני מצטערת, טיילור הישנה לא יכולה לבוא לטלפון כרגע; למה? אה, כי היא מתה!", הלקוחה מלהיטה "Look What You Made Me Do".<ref name=":7"></ref> אותו השיר תואר כשיר ש"בעקבותיו תדמיתה כנסיכת פופ מתה".<ref name=":7" /> כלומר, "My Tears Ricochet" מדבר ככל הנראה על הסכסוך שלה עם סקוט בורצ'טה וסקטור בראון ועל המעבר שלה ליצור מוזיקת אינדי.<ref></ref>

=== פזמון ===
הפסל "[[קין". יצירתו של אנרי וידאל, 1896, גני טווילרי, פריז, המתאר את עוצמת רגשות האשמה של קין לאחר שרצח את אחיו הבל.]]
את הפזמון היא פותחת בשורה "לא הייתה לי את האפשרות ללכת בעצמי בחסד". בשנת 2019, חברת איתקה הולדינגס, בראשות סקוטר בראון, רכשה את ביג משין רקורדס ובכך הוא הפך לבעלים של ששת אלבומיה הראשונים של סוויפט. היא הביעה את אכזבתה בטאמבלר וטענה כי בראון מתנכל לה במכוון במשך שנים.<ref name=":8" /> הצהרתה עוררה מחלוקת ברשתות החברתיות, כאשר ידוענים כמו ג'סטין ביבר התבטאו בתמיכה בבראון ובורצ'טה.<ref></ref> בשורה זו, היא מסבירה כי אינה מסוגלת לשבת בחיבוק ידיים ולא לעשות דבר, כאשר הזכויות שלה על ששת אלבומיה הראשונים נמכרו, תוך שהיא מסבירה כי לא הייתה לה האפשרות לעזוב את החברה בצורה מכובדת ונורמטיבית.<ref></ref>

בהמשך, היא שרה "ואתה הגיבור שעף מסביב, מציל את פניך", ורומזת שבורצ'טה עשה מספר ניסיונות להציל את פניו כאשר ספג ביקורת על מעשיו כלפיה, תוך ניסיון להעביר את האשמה אליה. היא בתגובה, הצהירה כי: "אני לא כמוהו, מאשימה האשמות מטורפות וקטנוניות על העבר".<ref></ref> בנוסף, גיבור הוא מישהו שמטרתו להציל אחרים, אבל כאן הוא מציל רק את עצמו ואת המוניטין שלו. כלומר, מנסה להציג עצמו כבחור הטוב בזמן שהוא לא, לטענתה.<ref></ref> השורה השלישית "ואם אני מתה בשבילך, מדוע אתה באשכבה?" מכילה בתוכה משחק מילים. "מת בשבילי" הוא בדרך כלל ביטוי מטפורי המשמש להדגשת השלכות של משהו או שמא של מישהו שכן, אם היא (סוויפט) "מתה" בעיני מושאי השיר (בראון ובורצ'טה), מדוע הם עדיין נמצאים באשכבתה. הדבר מצביע על כך שעדיין יש להם קשר אליה ושהם עדיין מתנכלים לה בדרכים שונות.<ref></ref> לקראת סוף הפזמון, היא מצהירה "מקלל את שמי, מייחל שנשארתי", ובעצם מאזכרת את שירה "The Way I Loved You", משנת 2008.<ref></ref> באותו השיר מופיעות השורות "אני מתגעגעת לצרחות ולמריבות; לנשיקות בגשם; השעה 02:00 ואני מקללת את שמך".<ref name=":9"></ref> לטענתה, בראון ובורצ'טה מייחלים שהיא תישאר בביג משין רקורדס, אך הם לא מרוצים מכך שהיא חשפה את פועליהם ולכן הם מנסים לגרום לה להיראות זו שאינה נורמטיבית ("מקלל את שמי").<ref name=":9" />

בסוף הפזמון, היא מזכירה את שם השיר ואומרת "תראה איך הדמעות שלי ניתזות". פועל זה מתקשר בדרך כלל לקליעים, פגזים או כלי נשק אחרים, שמדומים לדמעותיה.<ref name=":10"></ref> מטפורת הקרב הזו נמשכת לאורך השיר, ובאה לידי ביטוי בשורות "אנו אוספים אבנים", "כוון לליבי" ו"אוניות הקרב ישקעו מתחת לגלים". לדבריה, השניים הפנו את כל האשמה כלפיה עד כדי כך שגם בהלוויה שלה, הדמעות שלה מדומות לקליעים. אם השיר הוא אנלוגיה לעזיבתה של טיילור את ביג משין רקורדס, אז הדמעות שלה גרמו לכך שהם עצמם סובלים ממעשיהם.<ref name=":10" /> כמו כן, הוסבר כי כוונתה של סוויפט ב"דמעות" הוא שהתקשורת מאשימה אותה שהיא משתמשת בהן וברגשותיה כנשק כנגד אנשים.<ref name=":10" />

=== בית שני ===
בבית השני, היא שרה "אנו אוספים אבנים, מבלי שנדע מה פירושן; חלק לזרוק, חלק לייצור טבעת יהלום". בשורות אלה יש אזכור של הביטוי "מי שגר בבית זכוכית שלא יזרוק אבנים", שמשמעותו היא שרצוי שמי שמותח ביקורת על הזולת לא יהיה פגיע בעצמו לאותה ביקורת.<ref></ref><ref name=":11"></ref> כמו כן, היא מתייחסת ללא הרף להלוויות ולמוות בשיר הזה. המוטיב של ערימת האבנים משמש לזיכרונות של סוויפט. כל ערימה, שוות ערך לזיכרון.<ref name=":11" /> היא מזכירה טבעת יהלום שהיא בעצם מוטיב המסמל את הדברים הטובים ואת האנשים החשובים בחייה.<ref name=":11" /> היא ממשיכה ואומרת "אתה יודע שלא רציתי לרדוף אותך; אבל איזו סצנת רפאים", ומתכוונת לכך שהיא לא רצתה בכל הקונפליקט עם בורצ'טה, תוך ש"סצנת הרפאים" המדוברת היא בעצם ההקלטה המחודשת של ששת אלבומיה.<ref name=":12"></ref> דבר שהיא כלל לא רצתה, אך לטענתה הוא לא השאיר לה ברירה אחרת וכדי שהזכויות עליהם יהיו שלה שוב, זה מה שיהיה עליה לעשות.<ref name=":12" />ג'ק אנטונוף, שהשתתף בכתיבת השיר.בסוף הבית, היא שרה "אתה עונד את אותם התכשיטים שנתתי לך; כשאתה קובר אותי". אותם התכשיטים הם ששת אלבומיה (מ-Taylor Swift ועד Reputation), שיצאו על ידי חברת התקליטים ביג משין רקורדס.<ref></ref><ref></ref> אף על פי שסוויפט לא העניקה ברצון את האלבומים לחברת התקליטים, לא הייתה לה שליטה בגורלם והיא נאלצה לאבד את מרבית הזכויות עליהם.<ref></ref> ההשוואה של האלבומים לתכשיטים, היא מעין האדרה שלהם עקב הצלחתם חסרת התקדים ברחבי העולם. (1989 נמכר בלמעלה מ-23,500,000 עותקים,<ref></ref> בעוד Fearless נחשב לאלבום הקאנטרי המעוטר בכל הזמנים)<ref></ref> בנוסף, היא מסבירה כי גם כאשר ביג משין רקורדס, בראון ובורצ'טה ניסו "לקבור" אותה באמצעות הטחת האשמות ועלבונות,<ref></ref> הם עדיין ימשיכו להרוויח מה"תכשיטים" שלה כסף. בשנת 2017, קברה את עצמה סוויפט בתכשיטים בשווי 10 מיליון דולרים בקליפ של "Look What You Made Me Do", דבר שמאזכר בתוכו בשנית את דימויי התכשיטים.<ref></ref><ref></ref>

=== פזמון שני ===
לפזמון השני משמעות שונה מזו של הראשון והוא עוסק גם בבני הזוג לשעבר של סוויפט. היא מתחילה אותו שוב עם השורה "לא הייתה לי את האפשרות ללכת בעצמי בחסד", לה שתי משמעויות, מילולית ומטפורית: מבחינה מילולית, השורה הזו מצביעה על כך שאותה רוח הרפאים (סוויפט, לאחר מותה לכאורה) לא יכולה לעזוב מבלי לנקום. לכן היא עוקבת אחר בן זוגה לשעבר ולא עוזבת את מחשבותיו. מבחינה מטפורית, סוויפט עוזבת את ביג משין רקורדס (מתה לכאורה), אך נלחמת על השליטה באלבומיה באמצעות פרסום הפרשה ברשתות החברתיות, דבר שעורר סערה תקשורתית.<ref name=":8" /> כשזכתה בתואר "אשת העשור" בשנת 2019, היא הצהירה בנאומה: "אבל ברור שאני לא הולכת ברצון".<ref></ref>

השורה השנייה בפזמון הזה שונה מזו המופיעה בפזמון הראשון, והיא "כי כשנלחמתי, היית אומר לי שאני אמיצה". כלומר, סוויפט מעבירה ביקורת על בורצ'טה ומספרת כי בעבר, הוא היה זה שתמך בה ועמד לצידה ועכשיו הקערה התהפכה על פיה והוא הפך לאחד שפועל נגדה כביכול.<ref></ref> היא מבצעת שוב את השורה "ואם אני מתה בשבילך, מדוע אתה באשכבה?" וסוגרת את הפזמון השני עם שתי השורות "מקלל את שמי, מייחל שנשארתי; תראה איך הדמעות שלי ניתזות".<ref name=":1" />

=== גשר מוזיקלי ===
את הגשר המוזיקלי, היא מחליטה לפתוח בשתי השורות "ואני יכולה ללכת לכל מקום שארצה, רק לא הביתה" שמדברות על ביג משין רקורדס, שהייתה לבית של סוויפט. היא מספרת שהיא יכולה ללכת לאן שליבה יהיה חפץ, אך בביתה שלה היא לא יכולה לנוע יותר. בשורה הראשונה, היא מאזכרת את ריפבליק רקורדס כ"מקום הפתוח" שלה, בו היא יכולה לפעול לפי רצונותיה, אך בשורה השנייה, היא מאזכרת את ביג משין רקורדס כבית שלה בו היא כבולה. (אזכור לששת אלבומיה שנותרו בבעלות ביג משין רקורדס)<ref name=":13"></ref> הדבר מתקשר גם לספר "You Can't Go Home Again", שמדבר על כך שאם מישהו הולך ממקום מסוים, אותו המקום ישתנה ולא יהיה כפי שהיה בעבר.<ref name=":13" />

בהמשך, היא שרה "ואתה יכול לכוון לליבי, ללכת על דם; אבל אתה עדיין תתגעגע אליי בעצמות שלך". למרות הדרכים הרבות בהן ביג משין רקורדס ובעליה (בורצ'טה ובראון) מנסים לחבל בסוויפט ובמוניטין שלה, היא תמיד תהיה חלק מהם כביכול.<ref name=":14"></ref> שני אלבומיה 1989 ו-Red היו שניים מהאלבומים הנמכרים ביותר בשנות ה-20 של המאה ה-21,<ref></ref> וכל אחד מהם ספג שבחים רבים,<ref></ref> תוך שסיבובי ההופעות שלה היו מהמצליחים בעולם. כל זה, בנוסף לפרסומים והמכירות גרפו ככל הנראה סכום כסף רב, שביסס את חברת התקליטים.<ref name=":14" /> בנוסף, כשהזכירה את המילה "לכוון" (מילה נרדפת למטרה), היא בעצם מאזכרת את שירה "The Archer" ומסבירה כי היא גם ה"קשת" ("הציידת") וגם ה"טרף".<ref name=":14" />
[[ריפבליק רקורדס, חברת התקליטים החדשה בה חתמה סוויפט.]]
היא סוגרת את הגשר המוזיקלי עם האמירה: "ואני עדיין מדברת איתך (כשאני צועקת לשמיים); וכשאתה לא יכול לישון בלילה (אתה שומע את שירי הערש הגנובים שלי)". היכולת לישון בלילה בקלות, היא דרך נפוצה לתאר מצפון נקי. בנוסף, חוסר היכולת לישון בלילה הוא לעיתים קרובות תוצאה של הרגשת אשמה, או שמא בעקבות שיר שמתנגן בראש באופן חוזר ונשנה.<ref name=":15"></ref> כאן סוויפט קובעת (או משערת) שכאשר בורצ'טה או בראון אינם מסוגלים לישון בלילה עקב נקיפות מצפון, השירים שלה מתנגנים בראשם שכן, רבים משיריה ידועים כ"קליטים".<ref name=":15" /> כלומר, היא מציגה כאן באופן חד וברור את נושא האלבומים והשירים הגנובים שלה.<ref name=":15" />

=== פזמון שלישי ===
לפזמון השלישי משמעות שונה מזו של הראשון והשני. היא מתחילה אותו בפעם השלישית עם השורה "לא הייתה לי את האפשרות ללכת בעצמי בחסד", אך ממשיכה לשיר שתי שורות חדשות: "וכך אוניות הקרב ישקעו מתחת לגלים; היית צריך להרוג אותי, אבל זה הרג אותך בצורה דומה". היא משתמשת במטפורות שונות בשתי השורות האלה. ראשית, אותן "אוניות הקרב" הן בורצ'טה ובראון לכאורה. היא מצהירה כי בעקבות המהלך שלהם, הם ישקעו מתחת לגלים. כלומר, יקרסו והמוניטין שלהם יימחק כליל לאחר שתפיץ את הפרשה.<ref name=":16"></ref> באומרה "היית צריך להרוג אותי, אבל זה הרג אותך בצורה דומה", היא מסבירה כי כאשר השניים ניסו להתנכל לה ולהרוג אותה, הם בעצם הרגו את עצמם שכן, המוניטין שלהם נפגע בצורה משמעותית כתוצאה מפרסומיה של סוויפט. לאחר שזו פרסמה את הפרשה ברשתות החברתיות, הקהל הרחב וידוענים שונים יצאו כנגד בורצ'טה ובראון.<ref></ref> בהמשך, היא מבצעת שוב את השורה "מקלל את שמי, מייחל שנשארתי".

את הפזמון השלישי היא סוגרת עם שלוש השורות "הפכת לפחדים הגרועים ביותר שלך; ואתה משליך את האשמה, שיכור מהכאב הזה; מוחק את השנים הטובות". בורצ'טה האשים באופן חוזר ונשנה את סוויפט על כך שהיא שיקרה בנוגע לפרשה ולפיכך, "משליך את האשמה" עליה ו"מוחק את השנים הטובות" שהשניים חלקו ולכאורה נהנה מהסבת כאב לסוויפט. כאשר בורצ'טה ממשיך לטעון שהוא רוצה את הטוב ביותר עבור סוויפט, זו מאמינה שהוא הפך לסיוט הגרוע ביותר של עצמו, לאור בגידתו והכחשותיו המתמשכות בנוגע למעשיו. בנוסף, זו לא הפעם הראשונה שסוויפט מתייחסת למלעיזים שלה כדמויות שיכורות ומרירות שכן, בשירה "Mean" היא הזכירה את הנושא.<ref></ref>

== ביקורת ==
באתר המוזיקה Justrandomthings נכתב כי "השיר מדבר על כך שטיילור סוויפט הייתה קורבן להמון דברים שקרו לה ובעקבותיהם היא נאלצה להתחבא ולברוח מהמציאות".<ref></ref> בהגרדיאן נכתב כי "השיר מעלה המון תהיות וספקולציות שעוסקות במערכת יחסים שהסתיימה, תוך שהוא מכיל בתוכו עצב רב".<ref></ref> ב-NME נכתב כי השיר "מרגיש כמו אחות של השיר "Clean", שלקוח מתוך אלבום האולפן החמישי של סוויפט, 1989 שיצא בשנת 2014".<ref></ref>

בשאר אתרי המוזיקה, הפנו כלפי השיר ביקורות חיוביות וזאת, בנוסף לכך שברולינג סטון הוא דורג במקום ה-48 ברשימת "כל 206 השירים של טיילור סוויפט, לפי דירוג".<ref name=":4"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|48
|<ref name=":4" />
|-
|BuzzFeed
|167 השירים הטובים ביותר של טיילור סוויפט, לפי דירוג
|64
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|28
|<ref></ref>
|-
|NME
|השירים הטובים ביותר של טיילור סוויפט, לפי דירוג
|110
|<ref></ref>
|-
|Nylon
|רצועות מספר 5 הטובות ביותר של סוויפט, מדורגות
|5
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|27
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|50
|<ref></ref>
|}

== הצלחה מסחרית ==
עם הפצתו של Folklore, הופיע "My Tears Ricochet" במקום הרביעי במצעד הספוטיפיי האמריקאי, עם 3.202 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.<ref name=":3" /> כתוצאה מכך, הוא דורג במקום ה-16 במצעד הבילבורד הוט 100 והפך לאחת מהרצועות היחידות של אמנית בשנת 2020 שהצליחו לעשות זאת.<ref></ref> ברולינג סטון טופ 100 דורג במקום השישי.<ref></ref> הוא דורג במקום השביעי במצעד שירי הסטרימינג,<ref></ref> תוך שבמצעדים האלטרנטיביים דורג במקום השלישי במצעד השירים האלטרנטיביים,<ref></ref> השלישי במצעד שירי הרוק & האלטרנטיביים,<ref></ref> העשירי במצעד השירים האלטרנטיביים הדיגיטליים,<ref></ref> והשלישי במצעד השירים האלטרנטיביים (סטרימינג).<ref></ref> במצעד שירי הרוק & האלטרנטיביים שהה השיר במשך עשרים שבועות, מה שהפך אותו לאחד מהשירים היחידים בהיסטוריה שעשו זאת מבלי לצאת כסינגל שיווקי או כסינגל.<ref></ref>

מחוץ לארצות הברית, זכה "My Tears Ricochet" להצלחה גם כן, כאשר דורג במקום השמיני במצעד הסינגלים האוסטרלי.<ref></ref> במצעד הסינגלים של סינגפור, דורג במקום השביעי, תוך ש-14 שירים נוספים מ-Folklore (פרט ל-"Peace" ו-"Hoax") דורגו במצעד גם כן.<ref></ref> בממלכה המאוחדת זכה להצלחה רבה, כאשר דורג במקום ה-20 במצעד שירי הסטרימינג.<ref></ref> בקנדה, זכה להצלחה רבה גם כן, כאשר הצליח להגיע למקום ה-14 בקנדה הוט 100, המצעד המייצג את המדינה.<ref></ref> בשבוע בכורתו, הצליח להגיע למקום ה-97 במצעד הסינגלים של שוודיה.<ref></ref> בסמוך לצאתו, עלה לרשת הזרמת המדיה ספוטיפיי והצליח לצבור שם למעלה מ-100 מיליון השמעות.<ref name=":0" />

במצעדי סוף השנה של בילבורד זכה השיר להצלחה חסרת תקדים, כאשר הפך לאחד מהשירים היחידים בהיסטוריה שדורגו בהם מבלי לצאת כסינגל שיווקי או כסינגל.<ref></ref> במצעד שירי הרוק & האלטרנטיביים השנתי דורג במקום ה-23.<ref></ref>

== קרדיטים וצוות ==
הקרדיטים לקוחים מהאתר טיידל.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|24 ביולי 2020
|הזרמת מוזיקה • הורדה דיגיטלית
|ריפבליק
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ו אלווין
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על בגידה: מעילה באמון
קטגוריה:שירים על בכי
קטגוריה:שירים על הצתה
קטגוריה:שירים על מוות
קטגוריה:בלדות משנות ה-2020
קטגוריה:שירי רוק אמריקאיים